ریلوے کی وزارت
جناب پیوش گوئل نے جبل پور – چندا فورٹ سپر فاسٹ ٹرین کو جھنڈی دکھا کر روانہ کیا اور مدھیہ پردیش میں مختلف ریلوے اسٹیشنوں پر کئی ریل پروجیکٹوں، مسافروں کی سہولیات کا افتتاح کیا
جبل پور – چندا فورٹ کے درمیان نئی ریلوے سروس سے علاقے میں سیاحت کو فروغ ملنے کا امکان
ریلوے، کامرس اور صنعت اور صارفین کے امور ، غذا اور عوامی تقسیم کے مرکزی وزیر جناب پیوش گوئل نے آج ویڈیو کانفرنس کے ذریعے جبل پور - چندا فورٹ اسپیشل ٹرین کو ہری جھنڈی دکھا کر روانہ کیا اور مدھیہ پردیش کے مختلف ریلوے اسٹیشنوں پر کئی ریل پروجیکٹوں ، مسافروں کی سہولیات کا افتتاح کیا۔ اس موقع پر اسٹیل کے مرکزی وزیر جناب پھگن سنگھ کولستے اور دیگر اہم شخصیات بھی موجود تھیں۔
اس موقع پر اپنے خطاب میں وزیر موصوف جناب پیوش گوئل نے عالمی یوم خواتین کے موقع پر خواتین کو مبارک باد پیش کی اور کہا کہ اہم پروجیکٹ آج کے اس مخصوص دن پر شروع کئے جارہے ہیں اور انہیں ملک کے نام وقف کیا جا رہا ہے۔ انہوں نے بتایا کہ آج کے دن جھانسی اور گوالیار کے درمیان ایک اسپیشل ٹرین شروع کی گئی تھی، جس کی تمام ملازمین خواتین تھیں۔
انہوں نے کہا کہ جبل پور- چندا فورٹ کے درمیان نئی ریل گاڑی شروع ہونے سے اس علاقے میں سیاحت کو فروغ حاصل ہوگا اور لوگوں کے درمیان رابطہ بڑھے گا۔ انہوں نے کہا کہ وزیراعظم جناب نریندر مودی کی انڈین ریلوے کے نیٹ ورک کو مزید وسعت بخشنے کے تئیں خاص دلچسپی ہے۔ انہوں نے کہا کہ وزیراعظم نے گزشتہ 7 سالوں میں مدھیہ پردیش کے لئے بڑی تعداد میں پروجیکٹوں کو منظوری دی ہے اور ان پروجیکٹوں کو پورا کرنے کے لئے رقم بھی مختص کی ہے۔ سال 2009 سے 2014 کے درمیان مدھیہ پردیش میں ریل سے جڑے پروجیکٹوں کا کوئی اوسط بجٹ جہاں 632 کروڑ روپے سالانہ تھا، وہیں سال 22-2021 میں وزیراعظم کی منظوری کی وجہ سے یہ بجٹ بڑھ کر 7700 کروڑ روپے ہو گیا۔ یہ اضافہ 12 گنا زیادہ ہے۔ مرکزی وزیر نے کہا کہ مدھیہ پردیش میں چل رہے ریل پروجیکٹوں کو مزید تیز کرنا ہوگا تاکہ ریاست کے باشندوں کو جلد از جلد مزید بہتر سہولیات د ستیاب کرائی جاسکیں۔ ساتھ ہی ہمیں مال گاڑیوں کی تعداد میں بھی اضافہ کرنا ہوگا تاکہ صنعتوں کو بھی فائدہ ہوسکے۔
ہفتے میں تین دن چلنے والی اسپیشل ٹرین جبل پور – چندا فورٹ ایکسپریس کے بارے میں:
ٹرین نمبر : 02274 جبل پور- چندا فورٹ ایکسپریس ، جبل پور سے صبح 5 بج کر 15 منٹ پر روانہ ہوگی اور چندا فورٹ دوپہر 13 بج کر 45 منٹ پر پہنچے گی۔ یہ ٹرین ہفتے میں تین دن منگل، جمعرات اور جمعہ کو چلے گی۔
ٹرین نمبر : 02273 چندا فورٹ – جبل پور ایکسپریس، چندا فورٹ سے 14 بج کر 50 منٹ پر روانہ ہوگی اور جبل پور رات 23 بج کر 25 منٹ پر پہنچے گی۔ یہ ترین چندا فورٹ سے منگل ، جمعرات اور جمعہ کو روانہ ہوگی۔
اس ریل گاڑی میں ایک اے سی چیئر کار کوچ ، ایک سلیپر کوچ اور 8 جنرل چیئر کار کوچ اور دو ایس ایل آر کوچ ہیں۔ دونوں اسٹیشنوں کے درمیان یہ ریل گاڑی مدن محل، نین پور ، بالا گھاٹ اور گوندیا ریلوے اسٹیشنوں پر رکے گی۔
آج یہ ٹرین ’’افتتاحی اسپیشل ٹرین ‘‘کے طور پر چل رہی ہے۔
ستنہ – کائما سیکشن  کی ریلوے لائن کو دوہرا کرنے کا کام۔
وزیر موصوف نے ستنہ – کائما سیکشن پر 6 کلو میٹر کی ریلوے لائن کو دوہرا کرنے کے پروجیکٹ کا افتتاح کیا۔ 30 کروڑ روپے کی لاگت سے ستنہ – کائما سیکشن پر دوہرا کرنے کا یہ کام پورا ہو چکا ہے۔ یہ ستنہ – ریوا لائن کو دوہرا کرنے کے پروجیکٹ کا حصہ ہے۔ اس راستے پر آمد ورفت کو بہتر کرنے کے لئے ریلوے کا یہ اہم پروجیکٹ ہے۔ اس سیکشن کی ریلوے لائن کو دوہرا کرنے سے علاقے میں رابطے میں بہتری آئے گی اور ریل گاڑیوں کی آمد ورفت تیز ہوگی۔
گنا- گوالیار ریلوے لائن کے شیو پوری ریلوے اسٹیشن پر مسافروں کی سہولیات میں بہتری :
شیو پوری ریلوے اسٹیشن پر 2.5 کروڑ روپے کی لاگت سے مختلف مسافروں کی سہولیات کا افتتاح کیا گیا، جس میں اسٹیشن کی آرائش ، نیا ویٹنگ روم، پلیٹ فارم کے فرش کی آرائش ، گرین اسٹیشن کے لئے ہائبرڈ پاور اسٹیشن کی جدید کاری اور جی آر پی کمرے شامل ہیں۔
بھوپال ڈویژن کے تحت سنت ہردا رام نگر اسٹیشن پر مسافروں کی سہولیت میں بہتری:
بھوپال ڈویژن کے تحت سنت ہردا رام نگر اسٹیشن پر فٹ اوور برج پلیٹ فارم پر چھت کی توسیع، پلیٹ فارم کے فرش کی آرائش کوچ گائڈنس سسٹم کا بھی افتتاح ہوا، جس میں دو کروڑ روپے کی لاگت آئی ہے۔ اس سے بھوپال علاقے میں مسافروں کا تجربہ بہتر ہوگا۔
بھوپال – بینا لائن کے سورئی ریلوے اسٹیشن پر نئے مال گودام کا افتتاح:
سورئی اسٹیشن پر نئے مال گودام کا افتتاح کیا گیا۔ اس کی تعمیر میں 18 کروڑ روپے کی لاگت آئی ہے۔ یہ بھوپال – بینا ریلوے لائن پر مال ڈھلائی کے نظام کو بہتر کرے گا۔ یہ بھوپال ، بینا ، ودیشا علاقوں کے لئے اپنی خدمات فراہم کرے گا۔
ایٹارسی – جبل پور ریلوے لائن پر کارک بیل اسٹیشن پر فٹ اوور برج کا افتتاح؛
ایٹارسی – جبل پور ریلوے لائن کے کارک بیل اسٹیشن پر ایک نئے فٹ اوور برج کا افتتاح کیا گیا۔ مسافروں کی حفاظت اور سہولت کے مد نظر تیار کئے گئے اس نئے فٹ اوور برج کی تعمیر میں ایک کروڑ روپے کی لاگت آئی ہے۔
۔۔۔۔۔۔۔۔۔۔۔۔۔۔۔۔۔۔۔

U.NO. 2299
(Visitor Counter : 99